text: Skænderi om bilhandel endte med ulykke
  28 maj 2013 kl. 05.44
  Tre mænd kom så voldsomt op at skændes med en bilsælger, at politiet blev tilkaldt.
  Sidst på eftermiddagen kom tre mænd op at skændes med en bilsælger i Horsens i voldsom grad. Politiet blev tilkaldt, men de tre mænd var stukket af, da politiet ankom.
  Ud på aftenen ringede bilsælgeren igen til politiet, skriver Horsens Folkeblad.
  De tre mænd var nemlig vendt tilbage. Med sig havde de et baseball-bat, som de brugte til at smadre to biler med.
  Derefter stak de af. Det gik så hurtigt, at de midt i Horsens ramte en anden bil.
  Kvinden i bilen fik mindre kvæstelser. Lidt mere hårdt gik chaufføren fra flugtbilen.
  Iøvrigt var han spirituspåvirket og havde ikke noget kørekort.
  